मावली। क्षेत्र के लोपड़ा गांव में दफनाए गए सात महीने के मासूम का सोमवार को पोस्टमार्टम किया गया। इसके बाद मासूम को वापस उसके पिता को सौंप दिया गया, परिवार वालों ने उसे पुन: दफना दिया है। इधर, घटनाक्रम की क्षेत्र के लोगों में चर्चा रही। आरोपी पिता ढोल बजाने का काम करता है।
मासूम की मौत के मामले में पुलिस पोस्टमार्टम रिपोर्ट आने का इंतजार कर रही है। मामले में पुलिस ने आरोपी पिता लोपड़ा निवासी गणोशलाल भाट से पूछताछ की है। प्रारंभिक पूछताछ में उसने बताया कि बेटे की तीन-चार दिन पहले तबीयत बिगड़ गई थी। वह उसे मावली अस्पताल ले गया, जहां डॉक्टर ने उसकी तबीयत ज्यादा खराब होने से उदयपुर ले जाने की बात कही थी।
लेकिन इलाज के लिए पैसे नहीं होने के कारण वह मासूम को उदयपुर नहीं ले जा पाया। इस बीच उसकी मौत हो गई और शव को दफना दिया। इधर, थानाधिकारी नानालाल सालवी का कहना है कि महिला की रिपोर्ट पर पिता के खिलाफ हत्या का आरोप दर्ज कर लिया है। पोस्टमार्टम रिपोर्ट आने के बाद आगे की जांच की जाएगी।
यह है मामला
लोपड़ा निवासी केसी उर्फ केसर गत दिनों पति से अनबन पर दो बच्चों को ससुराल में छोड़कर पीहर क दमाल चली गई थी। इस बीच पिता के पास सात महीने के मासूम की मौत हो गई। इसकी सूचना पर केसी ने थाने में पति के खिलाफ बेटे की हत्या का आरोप लगाते हुए रिपोर्ट दर्ज करवाई थी।
आरोप है कि पति ने उसके साथ मारपीट कर घर से बाहर निकाल दिया था और बच्चे को मार दिया। रिपोर्ट दर्ज होने पर पुलिस व उपखंड अधिकारी लालसिंह देवड़ा की मौजूदगी में मासूम का शव रविवार दोपहर को जमीन से बाहर निकाला गया था। बताया गया कि परिवार वालों ने मासूम को रीति-रिवाज के अनुसार दफनाया था।
ढोल बजाकर चलाता है परिवार
गणोशलाल भाट ढोल वादन का काम करता है। इससे मिलने वाले पैसे से ही वह परिवार चलाता है। पिछले दिनों अस्पताल में डॉक्टर द्वारा मासूम को उदयपुर ले जाने की बात कही थी, लेकिन ज्यादा पैसे नहीं होने के कारण वह मासूम को उदयपुर नहीं ले जा सका।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva